KBANK ตั้ง “กสิกร อินเวสเจอร์” ลุยธุรกิจโฮลดิ้ง
KBANK ตั้ง “กสิกร อินเวสเจอร์” สัดส่วน 100% มีทุนจดทะเบียน 5 ล้านบาท เดินหน้าประกอบธุรกิจโฮลดิ้ง
KBANK ตั้ง “กสิกร อินเวสเจอร์” สัดส่วน 100% มีทุนจดทะเบียน 5 ล้านบาท เดินหน้าประกอบธุรกิจโฮลดิ้ง
4 ต.ค. 2565

นายพัชร สมะลาภา กรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ที่ประชุมคณะกรรมการ ครั้งที่ 4/2565 ซึ่งประชุมเมื่อวันที่ 28 เมษายน 2565 ได้มีมติเห็นชอบการจัดตั้ง บริษัท กสิกร อินเวสเจอร์ จำกัด โดยธนาคารถือหุ้นในสัดส่วนร้อยละ 100
ทั้งนี้ บริษัท กสิกร อินเวสเจอร์ จำกัด ได้รับอนุญาตจากธนาคารแห่งประเทศไทยให้อยู่ภายในกลุ่มธุรกิจทางการเงินธนาคารกสิกรไทยแล้ว เมื่อวันที่ 7 กันยายน 2565 และได้จดทะเบียนจัดตั้งบริษัทแล้วเสร็จเมื่อวันที่ 4 ตุลาคม 2565 โดยมีทุนจดทะเบียน อยู่ที่ 5,000,000 บาท (ชำระแล้ว 5,000,000 บาท) ซึ่งการจัดตั้งบริษัท เพื่อเดินหน้าประกอบธุรกิจโฮลดิ้ง